Demokratian muistomerkki

Demokratian muistomerkki () on monumentti Thaimaan pääkaupungissa Bangkokissa. Se pystytettiin vuosina 1939–40 vuoden 1932 vallankumouksen muistoksi. Monumentin pohja on pyöreä ja loivat portaat nousevat sen keskelle, jossa matalan kolmimetrisen tornin päällä on veistos, joka esittää Thaimaan perustuslain sisältävää laatikkoa kahden uhrimaljan päällä. Sen suunnitteli M. L. Pum Malakul (toisen lähteen mukaan Mew Aphaiwong) ja toteutti Sitthidech Saenghirun. Tornin ympärillä on neljä "siipeä" suojelemassa perustuslakia. Ne suunnitteli Italiasta maahan muuttanut Corrado Feroci (joka muutti myöhemmin nimensä Silpa Bhirasiksi).

Teokseen liittyy paljon symboliikkaa. Pohjan halkaisija samaten kuin siipien korkeus on 24 metriä, mikä viittaa vallankumouksen päivämäärään 20. kesäkuuta. Tornin korkeus (kolme metriä) edustaa kuukautta – kesäkuu oli tuolloin paikallisen kalenterin kolmas kuukausi. Alun perin teoksen ympärillä oli vielä 75 tykkiä edustamassa vallankumouksen vuotta, joka buddhalaisen ajanlaskun mukaan oli 2475.

Lähteet

Muistomerkit
Bangkokin rakennukset ja rakennelmat